כאשר מדברים על מלונות בוטיק בחיפה והכרמל כדאי לבקר במלון בוטיק טמפלרס השוכן במושבה הגרמנית הציורית בבניין משוחזר שנבנה ב- 1872 ומשלב בין חדש וישן. המלון מעוצב ברוח מודרנית צעירה ולכל חדר יש מרפסת עם נוף. המלון מציע חדרים מרווחים המעוצבים באופן שונה, חלקם עם ג'קוזי בחדר, ובכולם יש טלוויזיה ומערכת, מטבחון מאובזר, אינטרנט, מיטה רחבה ואמבטיה מפנקת. המלון טובל בצמחיה ירוקה ואווירת הרחוב המשלבת בין מזרח ומערב מקנה אווירה ייחודית.
המושבה הגרמנית בחיפה נוסדה על ידי הטמפלרים בשנת 1868 ועברה תמורות רבות. בשנות ה-90 עברה המושבה שיפוץ נרחב וכיום היא מהווה אטרקציה תיירותית בה ניתן למצוא בניינים משוחזרים מדהימים ביופיים, מסעדות רבות, בתי קפה ופאבים. סיורים מודרכים יוצאים מידי יום במושבה וכך ניתן לסייר בחצרות בתים ולקבל הסבר מרתק על המושבה ובתיה. חיי הלילה מושכים קהל רב למקום וניתן להבחין בדו הקיום הפורה המתרחש בעיר בין יהודים, נוצרים ומוסלמים.
מלון גלרי ממוקם בשכונת הדר עליון ושוכן בבניין באוהאוס מקורי אשר עבר שחזור. מלון הבוטיק מעוצב מאוד ומקנה תחושה של שהות בגלריה לאמנות. שטחי המלון וחדריו המרווחים כוללים פריטי אמנות שונה הכוללים תמונות, רהיטים, פסלים, עתיקות ועוד. יש במלון ספא וחדר כושר לשירות האורחים ואנשי עסקים יוכלו ליהנות משירותי משרד וחדרי ישיבות מעוצבים ומוקפדים.
לא רחוק מהמלון ובמרחק הליכה כדאי לבקר במוזיאון חיפה לאמנות הנחשב לאחד מהגדולים בישראל. המוזיאון מתמקד באמנות מודרנית ועכשווית וכולל אולמות תצוגה קבועים ומתחלפים.
מלון קולוני הוא מלון בוטיק הממוקם בלב המושבה הגרמנית. המלון שוכן במבנה משנת 1905 אשר נבנה על ידי הטמפלרים, ובסמוך לו נמצאת הכניסה לגן הבהאים ולמסעדות ובתי קפה רבים. המלון כולל שני סוגי חדרים בעיצוב קלאסי אותנטי ויש בו מגוון אטרקציות לאורחים כמו ספא, חדר טיפולים, מרפסת גדולה עם נוף לכיוון כיפת הזהב, בר עשיר, בית קפה ושירותים עסקיים לאנשי עסקים. לצד המלון גינה טובלת בירוק בה ניתן לערוך אירועים.